უნივერსიტეტის ღონისძიებების პორტალი

„ელისო“ – კოლონიალიზმის წინააღმდეგ ბრძოლის მანიფესტი – კინოჩვენება და თეო ხატიაშვილის საჯარო ლექცია
2026-05-27 19:00 - 21:00 (Asia/Dubai)
27 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ნიკოლოზ შენგელაიას ფილმის „ელისო“ (1928) ჩვენება და ილიას სახელმწიფო უნივერსიტეტის პროფესორის, თეო ხატიაშვილის საჯარო ლექცია „ელისო“, როგორც კოლონიალიზმის წინააღმდეგ ბრძოლის მანიფესტი“.
ნიკოლოზ შენგელაია, რომელიც ფუტურისტული პოეზიიდან მოდის, 1920-იანი წლების კინოშიც (რომელსაც ის ახასიათებს, როგორც „მჟავე ცრემლებით გამომბალს“) შემოიტანს და განახორციელებს მოდერნისტული პოეზიის იდეებს, სიტყვის „განივთებასა“ და „გაკინემატოგრაფებას“ (შალვა ალხაზიშვილი, „კინოაპოლოგია“).
„ელისო“, სწორედ ამ პერიოდის კინოავანგარდის კლასიკური ნიმუში, საბჭოთა ავანგარდის, განსაკუთრებით კი ეიზენშტეინისეული რიტმული მონტაჟის, ტრადიციას აგრძელებს. „პოეზიის მონტაჟით“ ის უბრალოდ სახიერად მეტყველ კინოს კი არ წარმოადგენს, არამედ ბრძოლის, დაუმორჩილებლობის, ერთიანობისა და წინააღმდეგობის „კოლექტიური გმირის“ მანიფესტია.
სხვადასხვა სარწმუნოების ჩეჩენი ელისოსა და ქართველი ვაჟიას სიყვარულის ისტორია ცარისტულ რუსეთთან ბრძოლაში მტრულად განწყობილი ხალხების გაერთიანების ისტორიად იკითხება.
როგორც ცნობილი თეორეტიკოსი, ვიქტორ შკლოვსკი წერდა „ეს ახალი სიუჟეტი აკავშირებს არა ორ-სამ ადამიანს, არამედ ორგანიზებას უკეთებს მასას… ერთ-ერთი უხუცესთაგანი იწყებს ჩუმი ხმით სიმღერას. ფილმი უხმოა, მაგრამ ჩვენ სიმღერას ვხედავთ. ეს საცეკვაო სიმღერაა. ტაშის შემოკვრა ცვლის განწყობას, მოტირალთ ცრემლი შეაშრებათ, იმედის ნაპერწკალი სასოწარკვეთას გამარჯვებად თუ არა, საკუთარ თავში რწმენად გადააქცევს“.
ღონისძიების ორგანიზატორია კინოკლუბი “CINEMA CLUB” პროექტის “The Film Corner Clubs 2026–2028” ფარგლებში.
ინიციატივა ხორციელდება პროგრამა Creative Europe – MEDIA-ის ფინანსური მხარდაჭერით.
სამუშაო ენა: ქართული
დრო: 27 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი N32
დასწრება თავისუფალია.

პროფესორ პაოლო ბერნარდის ვორკშოპი „მიტოქონდრია: ენერგიის კონსერვაციიდან დაავადების პათოგენეზსა და თერაპიამდე“
2026-05-25 16:00 - 18:00
25, 27 და 28 მაისს, 16:00-დან 18:00 საათამდე, ილიას სახელმწიფო უნივერსიტეტის G106 აუდიტორიაში პადუის უნივერსიტეტის (იტალია) ემერიტუს-პროფესორი, ნიუ-იორკის უნივერსიტეტის პროფესორი, დარგის ერთ-ერთი წამყვანი ექსპერტი, მედიცინის დოქტორი (MD) პაოლო ბერნარდი გამართავს ვორკშოპს „მიტოქონდრია: ენერგიის კონსერვაციიდან დაავადების პათოგენეზსა და თერაპიამდე“.
ვორკშოპის პროგრამა აკავშირებს ისტორიულ ბიოენერგეტიკასა და თანამედროვე სამედიცინო კვლევებს. შეხვედრები მიეძღვნება მიტოქონდრიის სასიცოცხლო როლის განხილვას როგორც ჯანმრთელობის, ისე დაავადებების მართვის პროცესში.
პროგრამის ძირითადი საკითხები:

ენერგიის კონსერვაცია ბიოენერგეტიკაში: ისტორიული მიმოხილვა, თუ როგორ შეისწავლიან უჯრედული ენერგიის მექანიზმებს;
ომი და მშვიდობა: როგორ ინტეგრირდა მიტოქონდრიები ეუკარიოტულ უჯრედებში და როგორ ნარჩუნდება ბიოლოგიური ჰარმონია;
კიბოს დრამა: მიტოქონდრიული დისფუნქციის გადამწყვეტი როლის ანალიზი სიმსივნის პროგრესირებაში;
კუნთოვანი დისტროფიები: მიტოქონდრიული პათოგენეზის კვლევა და თერაპიის ახალი ჰორიზონტები.

ვის შეუძლია მონაწილეობა?
სტუდენტებს, მკვლევრებსა და კლინიცისტებს, რომელთაც სურთ, გაიღრმაონ ცოდნა მიტოქონდრიული სიგნალიზაციისა და მისი თერაპიული მნიშვნელობის შესახებ.
კურსის დასრულების შემდეგ ყველა მონაწილეს გადაეცემა დასწრების სერტიფიკატი.
რეგისტრაცია
მონაწილეობის მსურველებმა წინასწარ უნდა გაიარონ რეგისტრაცია ბმულზე: https://forms.gle/Yr8q725QgRiu4Kmn7
სამუშაო ენა: ინგლისური
დრო: 25, 27, 28 მაისი, 16:00-18:00 საათი
ადგილმდებარეობა: ილიას სახელმწიფო უნივერსიტეტს G106 დარბაზი, გ. წერეთლის გასასვლელი N1-3

„სამეცნიერო ბლიცი“ – საგანმანათლებლო ფესტივალი თბილისის ბოტანიკურ ბაღში
2026-05-23 12:00 - 16:00
23 მაისს, 12:00-დან 16:00 საათამდე, ილიას სახელმწიფო უნივერსიტეტის საბუნებისმეტყველო მეცნიერებათა სტუდენტური კლუბი, ეკოლოგიის ალუმნების ქსელი და საზოგადოება „ნარი“ თბილისის ბოტანიკურ ბაღში გამართავენ მასშტაბურ საგანმანათლებლო ღონისძიებას, „სამეცნიერო ბლიცს“.
პროექტის მთავარი მიზანია საბუნებისმეტყველო მეცნიერებების პოპულარიზაცია და სტუდენტებისა თუ აბიტურიენტების სამეცნიერო კვლევებში აქტიურად ჩართვა. ბოტანიკურ ბაღში მოეწყობა სხვადასხვა თემატური კარავი, სადაც უნივერსიტეტის პროფესორები, მკვლევრები და სტუდენტები დამსწრე საზოგადოებას საინტერესო აღმოჩენებსა და კვლევებს გააცნობენ:

ასტრონომია და ატმოსფეროს ფიზიკა: დააკვირდით სამყაროს ტელესკოპით;
დედამიწის შემსწავლელი მეცნიერებები: გაეცანით ჩვენი პლანეტის აგებულებას;
ჰიდრობიოლოგია, ბოტანიკა და ზოოლოგია: აღმოაჩინეთ ცოცხალი სამყაროს მრავალფეროვნება;
გამოყენებითი გენეტიკა: გაიგეთ მეტი თანამედროვე გენეტიკური კვლევების შესახებ;
სამოქალაქო მეცნიერება: ისწავლეთ ბუნებაზე დაკვირვების მეთოდები;
ქვიზ-კარავი: უპასუხეთ კითხვებს და მიიღეთ სიმბოლური საჩუქრები.

ვის შეუძლია მონაწილეობა?
ღონისძიებაში მონაწილეობა შეუძლია მოსწავლეებს, აბიტურიენტებს, სტუდენტებსა და მეცნიერებით დაინტერესებულ ნებისმიერ მსურველს.
საკონტაქტო ინფორმაცია:
დამატებითი კითხვების შემთხვევაში შეგიძლიათ დაუკავშირდეთ პროექტის კოორდინატორებს:
ქეთევან წიკლაური, ketevan.tsiklauri.4@iliauni.edu.ge
თინათინ ჩხარტიშვილი, tinatin.chkhartishvili.1@iliauni.edu.ge
გიორგი იანქოშვილი, giorgi.iankoshvili.1@iliauni.edu.ge
დრო: 23 მაისი, 12:00-16:00 საათი
ადგილმდებარეობა: თბილისის ბოტანიკური ბაღი, ბოტანიკურის ქ. N1
დასწრება თავისუფალია.

საქართველოს ეროვნულ ბოტანიკურ ბაღში შემოსვლა ფასიანია, მაგრამ ილიაუნის ფესტივალზე დასასწრებად დამატებით ბილეთის საფასურის გადახდა არ არის საჭირო.
აუცილებელია თან იქონიოთ სტუდენტური ბილეთი ან სამგზავრო ბარათი.

ლექციების ციკლი „უახლესი ქართული ლიტერატურა თანამედროვე თეორიული პარადიგმების ჭრილში“ – შეხვედრა მწერალ ნატო დავითაშვილთან
2026-05-22 19:00 - 20:00
22 მაისს, 19:00 საათზე, წიგნის სახლში „ლიგამუსი“ ლექციების ციკლის „უახლესი ქართული ლიტერატურა თანამედროვე თეორიული პარადიგმების ჭრილში“ მერვე შეხვედრა მწერალ ნატო დავითაშვილთან გაიმართება.
დისკუსიაში მონაწილეობას მიიღებენ ილიას სახელმწიფო უნივერსიტეტის შედარებითი ლიტერატურათმცოდნეობის მაგისტრანტები: თამარ ბასიაშვილი, ლილი წიქარიშვილი და ლიტერატურათმცოდნეობის მიმართულების სტუდენტი ნანა გადელია.
პროექტის მიზანია უახლესი ქართული ლიტერატურის კვლევაში თანამედროვე თეორიული მიდგომების გამოყენების შესაძლებლობის წარმოჩენა, სხვადასხვა თაობის ლიტერატურათმცოდნეთა შორის საუკეთესო კვლევითი პრაქტიკის გაზიარება და აკადემიური სინერგიის შექმნა.
სამუშაო ენა: ქართული
დრო: 22 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

არჩილ არველაძის საჯარო ლექცია ქართული ფეხბურთის შესახებ
2026-05-22 13:00 - 15:00
22 მაისს, 13:00 საათზე, ილიას სახელმწიფო უნივერსიტეტის G106 დარბაზში ბიზნესის, ტექნოლოგიისა და განათლების ფაკულტეტის ორგანიზებით სალექციო კურსის „სპორტის მარკეტინგი და მართვა“ ფარგლებში არჩილ არველაძე, ქართული ფეხბურთის ლეგენდა, სტუდენტებსა და ფეხბურთის გულშემატკივრებს შეხვდება.
ფეხბურთელი ისაუბრებს ქართული ფეხბურთის გამოწვევებზე, სპორტის მენეჯმენტსა და პროფესიულ გამოცდილებაზე. დასასრულს სტუმრებისთვის მოეწყობა გათამაშება, რომლის გამარჯვებულებსაც საფეხბურთო კლუბ „დინამო თბილისის“ მაისურები გადაეცემათ.
სამუშაო ენა: ქართული
დრო: 22 მაისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

ფილოსოფიური სემინარი – ირაკლი დეკანოზიშვილის მოხსენება „აღიარება და სოციალური ონტოლოგია: კოლექტიური და პერსონალური იდენტობის ფორმირების ნორმატიული თეორია“
2026-05-21 16:00 - 18:00
21 მაისს, 16:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში სავლე წერეთლის ფილოსოფიის ინსტიტუტის ასოცირებული მკვლევარი ირაკლი დეკანოზიშვილი ფილოსოფიური სემინარის ფარგლებში წაიკითხავს მოხსენებას „აღიარება და სოციალური ონტოლოგია: კოლექტიური და პერსონალური იდენტობის ფორმირების ნორმატიული თეორია“.
სოციალური რეალობა, რომელშიც ვცხოვრობთ, ერთმანეთთან დაკავშირებული სხვადასხვა ფაქტისა და ობიექტის სიმრავლეს წარმოადგენს. ზოგი რამ ჩვენგან დამოუკიდებლად არსებობს, ზოგის არსებობა კი სწორედ ჩვენს შეთანხმებებზეა დამოკიდებული. ბუნებრივად არსებული ფიზიკური სამყარო განსხვავდება ნორმატიულად სტრუქტურირებული რეალობისგან, რომელსაც ერთმანეთთან სხვადასხვაგვარ მიმართებაში მყოფი ინდივიდები კოლექტიურად ქმნიან.
ნორმატიულად სტრუქტურირებული სოციალური რეალობა ისტორიულად და კოლექტიურად ყალიბდება აღიარების ურთიერთობების მეშვეობით. ამ პერსპექტივაში სოციალური სამყარო ბუნების სფეროსგან განსხვავდება იმდენად, რამდენადაც იგი დაფუძნებულია ინტერსუბიექტურ ნორმატიულ ურთიერთმიმართებებზე, რომლებიც შესაძლებელს ხდის პიროვნებების, ჯგუფების, ინსტიტუტებისა და სოციალური ცხოვრების საზიარო ფორმების არსებობას.
კოლექტიური ინტერნაციონალობის, ინსტიტუციური რეალობისა და სოციალური აგენტობის ონტოლოგიური საფუძვლები ღრმად არის დაკავშირებული სოციალურ ონტოლოგიასთან. განსაკუთრებით მნიშვნელოვანია განსხვავება ინდივიდუალური პიროვნების კონსტიტუციასა და კოლექტიური აგენტებისა და ინსტიტუციური სტრუქტურების კონსტიტუციას შორის. თუ ჰეგელიანურ ტრადიციაზე დაფუძნებულ სოციალურ ფილოსოფიაში ძირითადი აქცენტი კეთდება აღიარების როლზე ინდივიდუალური სუბიექტურობის ფორმირებაში, სოციალური ონტოლოგიის ანალიტიკური ტრადიცია ინტერესდება კოლექტიური იდენტობისა და ინსტიტუციონალური მოწყობის მაფორმირებელი პრინციპებით.
მოხსენების ცენტრალური თეზისია, რომ აღიარება სოციალური რეალობის ფუნდამენტური, ონტოლოგიური და მაკონსტიტუირებელი პირობაა. ურთიერთაღიარება არის პროცესი, რომლის მეშვეობითაც ინდივიდები აყალიბებენ ნორმატიულ ურთიერთობებს, კოორდინაციას უწევენ სოციალურ ინტერაქციებს და ქმნიან კოლექტიური არსებობის ფორმებს. ამგვარად, აღიარება წარმოდგენილია არა მხოლოდ როგორც ეთიკური დამოკიდებულება პიროვნებებს შორის, არამედ როგორც სოციალური ონტოლოგიის საფუძველმდებარე პრინციპი.
სამუშაო ენა: ქართული
დრო: 21 მაისი, 16:00 საათი
ადგილმდებარეობა: ილიას სახელმწიფო უნივერსიტეტის S507 დარბაზი, გ. წერეთლის გასასვლელი N1-3
დასწრება თავისუფალია.

მუშეგ ღაჰრიანისა და არამ აბაჯიანის პროექტის „კონფლიქტების ზეგავლენა სამხრეთ კავკასიისა და ახლო აღმოსავლეთის სახელმწიფოების ურთიერთობებზე“ წარდგენა
2026-05-21 16:00 - 17:00
21 მაისს, 16:00 საათზე, ილიას სახელმწიფო უნივერსიტეტის S201/202 დარბაზში გ. წერეთლის აღმოსავლეთმცოდნეობის ინსტიტუტის მუდმივმოქმედ სემინარზე მუშეგ ღაჰრიანი და არამ აბაჯიანი წარადგენენ პროექტს „კონფლიქტების ზეგავლენა სამხრეთ კავკასიისა და ახლო აღმოსავლეთის სახელმწიფოების ურთიერთობებზე“.
სამხრეთ კავკასიისა და ახლო აღმოსავლეთის სახელმწიფოებს შორის ურთიერთობების შესწავლა დღეს აქტუალურია, რადგან მასზე გავლენას ახდენს რიგი ფაქტორები, მათ შორის: ისტორიული მემკვიდრეობა, რეგიონული კონფლიქტები, პოლიტიკური და ეკონომიკური ინტერესები, ასევე სახელმწიფოთაშორისი ურთიერთობების გაფართოება და გაღრმავება.
პროექტის მიზანია შეისწავლოს, როგორ იმოქმედა რეგიონულმა კონფლიქტებმა სამხრეთ კავკასიისა და ახლო აღმოსავლეთის ქვეყნებს შორის ურთიერთობების ჩამოყალიბებასა და ევოლუციაზე.
მომხსენებლები
პროექტის ხელმძღვანელია მუშეგ ღაჰრიანი, ერევნის სახელმწიფო უნივერსიტეტის სომხური კვლევების ინსტიტუტისა და აღმოსავლეთმცოდნეობის ინსტიტუტის თანამშრომელი. 2016 წელს მიენიჭა დოქტორის ხარისხი. მისი სამეცნიერო ინტერესებია: არაბული ქვეყნების თანამედროვე ისტორია და საგარეო პოლიტიკა, სომხეთის საგარეო პოლიტიკა და სომხურ-არაბული ურთიერთობები. მკვლევრის უახლეს პუბლიკაციებს შორისაა: “Building a Broad Partnership: The Evolution of Armenia–UAE Relations” (Contemporary Review of the Middle East, 2025), “The Independence Referendum in Iraqi Kurdistan: Egypt’s Position and Coverage in Egyptian Online Media” (British Journal of Middle Eastern Studies, 2024).
არამ აბაჯიანი სომხეთის აღმოსავლეთმცოდნეობის ინსტიტუტის მკვლევარია. 2017 წელს დაიცვა სადოქტორო დისერტაცია შანდონგის უნივერსიტეტის პოლიტიკური მეცნიერებებისა და საჯარო ადმინისტრირების ფაკულტეტზე. მისი სამეცნიერო ინტერესებია: ჩინეთის ახლოაღმოსავლური პოლიტიკა, ერთი სარტყლის გზის ინიციატივა, მისი განხორციელება და პერსპექტივები ახლო აღმოსავლეთსა და კავკასიაში, ასევე შანხაის თანამშრომლობის ორგანიზაცია და ყურის თანამშრომლობის ორგანიზაცია.
მოდერატორი – პროექტის კონსულტანტი, ილიას სახელმწიფო უნივერსიტეტის პროფესორი გიორგი სანიკიძე
პროექტის მხარდამჭერია სომხეთის რესპუბლიკის განათლების, მეცნიერებისა და კულტურის სამინისტროს უმაღლესი განათლებისა და მეცნიერების კომიტეტი (პროექტის N 25YR-6A008).
სამუშაო ენა: ინგლისური
დრო: 21 მაისი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 დარბაზი, გ. წერეთლის გასასვლელი N1-3
დასწრება თავისუფალია.

დოქტორ ირის ხარალამბიდუს საჯარო ლექცია „კვიპროსი – ხმელთაშუა ზღვის ბიომრავალფეროვნების კერა“
2026-05-21 15:00 - 17:00
21 მაისს, 15:00 საათზე, ილიას სახელმწიფო უნივერსიტეტის G106 დარბაზში ბიოლოგიისა და ეკოლოგიის დოქტორი ირის ხარალამბიდუ წაიკითხავს საჯარო ლექციას „კვიპროსი – ხმელთაშუა ზღვის ბიომრავალფეროვნების კერა“.
მომხსენებელი ისაუბრებს კვიპროსის მდიდარსა და უნიკალურ ბიომრავალფეროვნებაზე. კვიპროსი აღიარებულია ხმელთაშუა ზღვის რეგიონის ბიომრავალფეროვნების მნიშვნელოვან კერად და ენდემური ფლორისა და ფაუნის განსაკუთრებული მრავალფეროვნებით გამოირჩევა. ლექცია შეეხება კუნძულის ეკოსისტემების ეკოლოგიურ მნიშვნელობასა და მათი დაცვის აუცილებლობას გლობალური გარემოსდაცვითი ცვლილებების პირობებში.
დოქტორი ირის ხარალამბიდუ ბიოლოგი და ეკოლოგია (ბიოლოგიის ბაკალავრი – საბერძნეთი, ეკოლოგიის მაგისტრი – ჩრდილოეთ უელსი, ეკოლოგიის დოქტორი – ნიდერლანდები). ბოლო 30 წლის განმავლობაში აქტიურად მუშაობს ბიომრავალფეროვნების კვლევისა და კონსერვაციის მიმართულებით საბერძნეთში, ინგლისში, უელსში, ნიდერლანდებში, დანიასა და კვიპროსში. ოთხი გარემოსდაცვითი არასამთავრობო ორგანიზაციის თანადამფუძნებელია. 2010 წლიდან მუშაობს ნიქოზიის უნივერსიტეტში. მისი კვლევისა და სწავლების ძირითადი მიმართულებებია: ფრინველთა ეკოლოგია, ფრინველები, როგორც გარემოს ჯანმრთელობის ინდიკატორები და კლიმატის ცვლილების გავლენა ბიომრავალფეროვნებაზე; მისი საქმიანობა აღიარებულია როგორც ადგილობრივ, ისე საერთაშორისო დონეზე. მონაწილეობდა მრავალ მედიაპროექტსა და შვიდ დოკუმენტურ ფილმში; ორი საერთაშორისო ჯილდოს მფლობელია. 2023 წელს Jackson Wild-მა, გაერთიანებული ერების ორგანიზაციამ (UN) და CITES-მა დაასახელეს „ბუნების დაცვის გმირად“ (Conservation Hero).
სამუშაო ენა: ინგლისური
დრო: 21 მაისი, 15:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ.წერეთლის გასასვლელი N1-3
დასწრება თავისუფალია.

შეხვედრა რეგიონული გასტრონომიული ტურიზმის მეწარმეებთან
2026-05-21 14:00 - 16:00
21 მაისს, 14:00 საათზე, ილიას სახელმწიფო უნივერსიტეტის E405 აუდიტორიაში ტურიზმის მენეჯმენტის ცენტრის ორგანიზებითა და სალექციო კურსის „სარესტორნო ბიზნესის მენეჯმენტი“ ლექტორის, დალილა ცატავას ინიციატივით გაიმართება შეხვედრა საქართველოს რეგიონების გასტრონომიული ტურიზმის მიმართულების მეწარმეთა მონაწილეობით.
შეხვედრის მთავარი მიზანია სტუდენტებს დაანახონ პრაქტიკული კავშირი სასწავლო პროცესსა და რეგიონულ განვითარებას შორის, გააცნონ რეგიონი, როგორც განვითარების, უნიკალური იდენტობისა და ეკონომიკური შესაძლებლობების სივრცე, ასევე, როგორ იქმნება წარმატებული გასტრონომიული ტურიზმის ბიზნესი დედაქალაქს მიღმა.
სპიკერები
სტუდენტებს პრაქტიკულ გამოცდილებას გაუზიარებენ რეგიონების გასტრონომიული ტურიზმის ბიზნესის წარმომადგენლები და დარგის ექსპერტები:
თინათინ იდიძე (თუშეთი) – სერტიფიცირებული გიდი 9-წლიანი გამოცდილებით (კულტურული, გასტრონომიული, საფეხმავლო და საცხენოსნო მიმართულებები), სომელიე;
მარიკა თოდუა – ეთნოსოფელ „სისა ტურას“ დამფუძნებელი და მენეჯერი;
რუსუდან ყალიჩავა – საოჯახო სასტუმრო „კასა დე ხასიას“ დამფუძნებელი და მენეჯერი;
მაიკო კეზევაძე (იმერეთი, სოფ. გელათი) – აგროსახლ „ქორენას“ (აგროტურისტული ბიზნესი, გასტრონომიული მასტერკლასები, საოჯახო სასტუმრო) დამფუძნებელი და მენეჯერი;
ლიკა მეგრელაძე – აგროსახლ „კომლის“ დამფუძნებელი და მენეჯერი („ჩაის გზა“, ღვინის აგროტურისტული ბიზნესი, გასტრონომიული მასტერკლასები);
თიკა დუღაშვილი – ოჯახური ტიპის ტურისტული ობიექტისა და მეღვინეობა „ღვინის ეზო N1-ის“ დამფუძნებელი და მენეჯერი;
მარინა ნარიაშვილი – საოჯახო სასტუმრო „ედემის“ მფლობელი, კულინარიული მეგზური წიგნის „მესხური ტაბლა“ ავტორი;
ზაზა ივანიძე – მეფუტკრე, მევენახე;
მია კუპრავა – Gault&Millau საქართველოს დამფუძნებელი, “Worldchefs” საქართველოს შეფთა ასოციაციის დამფუძნებელი;
გოგი ბაზანდარაშვილი – საქართველოს შეფთა ასოციაციის ვიცე-პრეზიდენტი, მსოფლიო შეფთა ასოციაციის წევრი;
თამუნა აბულაძე – Wine Diamond-ისა და Emocia Wines-ის დამფუძნებელი.
სამუშაო ენა: ქართული
დრო: 21 მაისი, 14:00-16:00 საათი
ადგილმდებარეობა: ილიას სახელმწიფო უნივერსიტეტის E405 აუდიტორია, ი. ჭავჭავაძის გამზ. N45
დასწრება თავისუფალია.

კარიერული განვითარების პროექტი Level UP – მეხუთე შეხვედრის თემა „საკუთარი თავის წარმოჩენა და დამსაქმებელთან გასაუბრება“
2026-05-21 13:00 - 14:00
21 მაისს, 13:00 საათზე, ილიას სახელმწიფო უნივერსიტეტის T102 აუდიტორიაში სტუდენტურ საქმეთა დეპარტამენტის კარიერული განვითარების სერვისების ორგანიზებით პროექტ Level UP-ის ფარგლებში გაიმართება მეხუთე, დასკვნითი ლექცია საკუთარი თავის წარმოჩენა და დამსაქმებელთან გასაუბრების (Job Interview) შესახებ.
შეხვედრას გაუძღვება ანა ყულოშვილი, Helio AI-ის მომხმარებელთა წარმატებისა და კორპორაციული კულტურის ლიდერი/ხელმძღვანელი.
შეხვედრაზე სტუდენტები მიიღებენ პრაქტიკულ რჩევებს, როგორ წარმოაჩინონ დამაჯერებლად უნარები, მოტივაცია და გამოცდილება პროფესიულ გარემოში, როგორ მოემზადონ დამსაქმებელთან გასაუბრებისთვის.
Level UP შედგება 5 ლექციისგან, რომელთა მიზანია სტუდენტების პროფესიული განვითარებისთვის მნიშვნელოვანი უნარების განვითარება, თანამედროვე შრომითი ბაზრის მოთხოვნათა გაცნობა და კარიერული დაგეგმვის პროცესში მათი მხარდაჭერა.
სამუშაო ენა: ქართული
დრო: 21 მაისი, 13:00 საათი
ადგილი: ილიას სახელმწიფო უნივერსიტეტის T102 აუდიტორია, ი. ჭავჭავაძის გამზ. N45
დასწრება თავისუფალია.

კარიერული განვითარების პროექტი Level UP – მეხუთე შეხვედრის თემა „საკუთარი თავის წარდგენა და დამსაქმებელთან გასაუბრება“
2026-05-21 13:00 - 14:00
21 მაისს, 13:00 საათზე, ილიას სახელმწიფო უნივერსიტეტის T102 აუდიტორიაში სტუდენტურ საქმეთა დეპარტამენტის კარიერული განვითარების სერვისების ორგანიზებით პროექტ Level UP-ის ფარგლებში გაიმართება მეხუთე, დასკვნითი ლექცია საკუთარი თავის წარდგენისა და დამსაქმებელთან გასაუბრების (Job Interview) შესახებ.
შეხვედრას გაუძღვება ანა ყულოშვილი, Helio AI-ის მომხმარებელთა წარმატებისა და კორპორაციული კულტურის ლიდერი/ხელმძღვანელი.
შეხვედრაზე სტუდენტები მიიღებენ პრაქტიკულ რჩევებს, როგორ წარმოაჩინონ დამაჯერებლად უნარები, მოტივაცია და გამოცდილება პროფესიულ გარემოში, როგორ მოემზადონ დამსაქმებელთან გასაუბრებისთვის.
Level UP შედგება 5 ლექციისგან, რომელთა მიზანია სტუდენტების პროფესიული განვითარებისთვის მნიშვნელოვანი უნარების განვითარება, თანამედროვე შრომითი ბაზრის მოთხოვნათა გაცნობა და კარიერული დაგეგმვის პროცესში მათი მხარდაჭერა.
სამუშაო ენა: ქართული
დრო: 21 მაისი, 13:00 საათი
ადგილი: ილიას სახელმწიფო უნივერსიტეტის T102 აუდიტორია, ი. ჭავჭავაძის გამზ. N45
დასწრება თავისუფალია.

სტუდენტური სამეცნიერო კონფერენცია „ევროკავშირი და სამხრეთ კავკასია: ინტეგრაცია, უსაფრთხოება და რეგიონული გარდაქმნები“
2026-05-20 13:00 - 14:00
20 მაისს, 13:00 საათზე, ილიას სახელმწიფო უნივერსიტეტის G106 საკონფერენციო დარბაზში ევროკავშირის მიერ დაფინანსებული პროექტის „ჟან მონეს კათედრა ილიაუნიში“ და მეცნიერებათა და ხელოვნების ფაკულტეტის ორგანიზებით გაიმართება სტუდენტური სამეცნიერო კონფერენცია „ევროკავშირი და სამხრეთ კავკასია: ინტეგრაცია, უსაფრთხოება და რეგიონული გარდაქმნები“.
კონფერენცია მიზნად ისახავს სტუდენტთა აკადემიური კვლევის, კრიტიკული აზროვნებისა და დისკუსიის წახალისებას ევროინტეგრაციის, რეგიონული უსაფრთხოებისა და სამხრეთ კავკასიაში მიმდინარე პოლიტიკური და გეოპოლიტიკური პროცესების შესახებ.
სტუდენტები კონფერენციაზე წარადგენენ მოხსენებებს ევროკავშირის, სამხრეთ კავკასიის, ევროპული ინტეგრაციის, უსაფრთხოებისა და რეგიონული ტრანსფორმაციების შესახებ.
კონფერენციაში მონაწილეობენ ილიას სახელმწიფო უნივერსიტეტისა და საქართველოს სხვა ავტორიზებული უმაღლესი საგანმანათლებლო დაწესებულებების პოლიტიკის მეცნიერების, საერთაშორისო ურთიერთობების, ევროპისმცოდნეობისა და მომიჯნავე მიმართულებების საბაკალავრო და სამაგისტრო საფეხურის სტუდენტები.
გამოვლინდება სამი საუკეთესო სტუდენტური მოხსენება, რომელთა ავტორებს გადაეცემათ წიგნის სახლ „ლიგამუსის“ სასაჩუქრე ვაუჩერები. საუკეთესო ნაშრომები ელექტრონული კრებულის სახით გამოიცემა, ხოლო ღონისძიების მონაწილეებს გადაეცემათ ორენოვანი სერტიფიკატები.
დამატებითი კითხვების შემთხვევაში გთხოვთ, დაუკავშირდეთ ორგანიზატორებს ელფოსტაზე: jeanmonnetchair@iliauni.edu.ge
დრო: 20 მაისი, 13:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3

პროფესორ გიორგი გვალიას წიგნის პრეზენტაცია და პანელური დისკუსია ილიაუნიში
2026-05-20 11:00 - 14:00
20 მაისს, 11:00 საათზე, ილიას სახელმწიფო უნივერსიტეტის G106 დარბაზში ევროკავშირის მიერ დაფინანსებული პროექტის „ჟან მონეს კათედრა ილიაუნიში“ და მეცნიერებათა და ხელოვნების ფაკულტეტის ორგანიზებით გაიმართება პროფესორ გიორგი გვალიას წიგნის „ევროკავშირი, როგორც გლობალური აქტორი: ინსტიტუტები, ღირებულებები და ინტერესები“ პრეზენტაცია.
11:30 საათზე გაიმართება პანელური დისკუსია „ევროკავშირი და სამხრეთ კავკასია: ურთიერთობების დინამიკა, გამოწვევები და პერსპექტივები“, რომელშიც მონაწილეობას მიიღებენ:

ივანე ლომიძე – ასოცირებული პროფესორი სოციოლოგიის მიმართულებით
ზარინა ბურკაძე – ასოცირებული პროფესორი პოლიტიკის მეცნიერების მიმართულებით
ნინო ფავლებიშვილი – ასოცირებული პროფესორი პოლიტიკის მეცნიერების მიმართულებით
გიორგი გვალია – პროფესორი პოლიტიკისა და საერთაშორისო ურთიერთობების მიმართულებით
გიორგი ოდოშაშვილი – პანელის მოდერატორი

დრო: 20 მაისი
წიგნის პრეზენტაცია – 11:00 საათი
პანელური დისკუსია – 11:30 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

ნარკოტიკული დანაშაული და პრევენცია – შეხვედრა პროკურორებთან
2026-05-19 17:00 - 19:00
19 მაისს, 17:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის სამართლის სკოლის ორგანიზებით პროექტის „საზოგადოებრივი პროკურატურის“ ფარგლებში გაიმართება საინფორმაციო შეხვედრა და საჯარო ლექცია, თბილისის ვაკე-საბურთალოს რაიონული პროკურატურის პროკურორები დავით დევიძე და ვანო მჭედლიშვილი ისაუბრებენ ნარკოტიკულ დანაშაულებათა შესახებ.
პროექტის „საზოგადოებრივი პროკურატურა“ შესახებ
საქართველოს გენერალური პროკურატურის პროექტი „საზოგადოებრივი პროკურატურა“ 2007 წლიდან ხორციელდება. ის არის ამერიკული მოდელი (აქტიურად ფუნქციონირებს ნიუ-იორკის, ვაშინგტონისა და ორეგონის შტატებში), რომლის მთავარი მიზანია დანაშაულის პრევენცია.
მიზნის მისაღწევად სპეციალისტები პირველ ეტაპზე დეტალურად აანალიზებენ ერთგვაროვან დანაშაულებს, სწავლობენ, დროის რა მონაკვეთში და რა ხერხით სჩადიან დანაშაულს; ასევე ითვალისწინებენ დამნაშავის ასაკსა და გარემო ფაქტორებს. სწორედ ამ ანალიზის საფუძველზე იგეგმება ღონისძიებები კონკრეტული დანაშაულის შემცირების ან სრულად აღმოფხვრის უზრუნველსაყოფად.
ცნობიერების ამაღლების კამპანია
საქართველოში პროექტის დაწყებიდან დღემდე პროკურატურამ ქვეყნის მასშტაბით არაერთი ღონისძიება ჩაატარა, რომელთა მიზანი იყო საზოგადოების ცნობიერების ამაღლება და კონკრეტული დანაშაულების სტატისტიკის შემცირება. ამავე კამპანიის ფარგლებში 2026 წელს პროკურატურის წარმომადგენლები საგანმანათლებლო დაწესებულებებში აქტიურად ატარებენ საჯარო ლექციებს ყველაზე გავრცელებულ დანაშაულებათა შესახებ.
სამუშაო ენა: ქართული
დრო: 19 მაისი, 17:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი N32
დასწრება თავისუფალია.

პროფესორ პეტრ ცერინგერის საჯარო ლექცია „ბიოლოგიური მრავალფეროვნება პოლონეთში: კვლევა და კონსერვაცია”
2026-05-18 16:00 - 18:00
18 მაისს, 16:00 საათზე, ვარშავის კარდინალ სტეფან ვიშინსკის უნივერსიტეტის ბიოლოგიისა და გარემოსდაცვითი მეცნიერებების ფაკულტეტის პროფესორი პეტრ ცერინგიერი წაიკითხავს საჯარო ლექციას „ბიოლოგიური მრავალფეროვნება პოლონეთში: კვლევა და კონსერვაცია“.
პოლონეთი ცენტრალური ევროპის ქვეყანაა, გამორჩეული გეოლოგიური და ტოპოგრაფიული მრავალფეროვნებით. მასზე გავლენას ახდენს როგორც ოკეანური, ისე კონტინენტური კლიმატი, ხოლო მის რეგიონებზე სხვადასხვა ხარისხით აისახება ადამიანის საქმიანობით გამოწვეული ცვლილებები.
ლექციის მიზანია მსმენელს გააცნოს პოლონეთის ლანდშაფტების, ეკოსისტემებისა და სახეობათა მრავალფეროვნება. მომხსენებელი მოკლედ მიმოიხილავს ბიომრავალფეროვნებასთან დაკავშირებულ კვლევებსა და კონსერვაციის (დაცვის) ღონისძიებებს, ყურადღებას გაამახვილებს პრობლემებზე, რომელთა წინაშეც დგას პოლონეთში ბუნებისა და ბიომრავალფეროვნების დაცვა.
პეტრ ცერინგიერი აკადემიური პედაგოგი და მკვლევარია მრავალწლიანი გამოცდილებით. მისი სპეციალობაა მწერების ეკოლოგია და ბიოგეოგრაფია. ახლანდელი ნაშრომების ფოკუსია ჭიამაიების (Coleoptera: Coccinellidae) ფაუნა რამდენიმე პალეარქტიკულ რეგიონში, უცხო (ინვაზიური) სახეობების გავრცელება მსოფლიოს სხვადასხვა ნაწილში და ბუნებრივი მტრების (პარაზიტები, პარაზიტოიდები, პათოგენები) პოტენციალი მათი რაოდენობის კონტროლისთვის.
სამუშაო ენა: ინგლისური
დრო: 18 მაისი, 16:00 საათი
ადგილი: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

ლექციების ციკლი „უახლესი ქართული ლიტერატურა თანამედროვე თეორიული პარადიგმების ჭრილში“ – შეხვედრა მწერალ დავით გაბუნიასთან
2026-05-15 19:00 - 20:00
15 მაისს, 19:00 საათზე, წიგნის სახლში „ლიგამუსი“ ლექციების ციკლის „უახლესი ქართული ლიტერატურა თანამედროვე თეორიული პარადიგმების ჭრილში“ მეშვიდე შეხვედრა მწერალ დავით გაბუნიასთან გაიმართება.
დისკუსიაში მონაწილეობას მიიღებენ ილიას სახელმწიფო უნივერსიტეტის შედარებითი ლიტერატურათმცოდნეობის მაგისტრანტები: გიორგი გუნჯუა, ლალუკა გელაშვილი და ამავე მიმართულების მაგისტრი თინა ჯელია.
პროექტის მიზანია უახლესი ქართული ლიტერატურის კვლევაში თანამედროვე თეორიული მიდგომების გამოყენების შესაძლებლობის წარმოჩენა, სხვადასხვა თაობის ლიტერატურათმცოდნეთა შორის საუკეთესო კვლევითი პრაქტიკის გაზიარება და აკადემიური სინერგიის შექმნა.
სამუშაო ენა: ქართული
დრო: 15 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

პროფესორ პიერ-ჰერვე ლუპის საჯარო ლექცია „პარადოქსული (REM) ძილისას აქტიური ნეირონული ქსელები და მათი ფუნქციები“
2026-05-15 16:00 - 17:00
15 მაისს, 16:00 საათზე, ილიას სახელმწიფო უნივერსიტეტის G106 დარბაზში საფრანგეთის კლოდ ბერნარ ლიონის უნივერსიტეტის (UCBL) პროფესორი, დოქტორი პიერ-ჰერვე ლუპი წაიკითხავს საჯარო ლექციას „პარადოქსული (REM) ძილისას აქტიური ნეირონული ქსელები და მათი ფუნქციები“.
თვალების სწრაფი მოძრაობით (REM) მიმდინარე, ანუ პარადოქსული, ძილი ხასიათდება ღვიძილის მსგავსი ტვინის აქტივობითა და კუნთების ტონუსის გაქრობით. მომხსენებელი განიხილავს უახლეს კვლევებს, რომლებიც ხსნის, თუ როგორ აკონტროლებს ტვინის კონკრეტული ნეირონული ქსელები ძილის ამ ფაზას, ისაუბრებს, როგორ მონაწილეობს პარადოქსული ძილის დროს ტვინის ლიმბური სტრუქტურების გააქტიურება სიზმრების წარმოქმნაში, რთული მოტორული დავალებების შესრულებასა და მეხსიერების (მათ შორის შიშის მეხსიერების) კონსოლიდაციაში. ასევე გააანალიზებს, რამდენად წარმოადგენს REM ფაზა ნამდვილად „პარადოქსულ მდგომარეობას“ და თანამედროვე გენეტიკური ინსტრუმენტები როგორ გვეხმარება მის შესწავლაში.
დოქტორი პიერ-ჰერვე ლუპი საერთაშორისოდ აღიარებული მეცნიერია, რომელიც იკვლევს ძილ-ღვიძილის ციკლის მექანიზმებს, ძილის კოგნიტურ როლსა და ისეთ პათოლოგიებს, როგორებიცაა ნარკოლეფსია და REM ძილის ქცევითი აშლილობა. კონკრეტულად, მან აღწერა პარადოქსული ძილის დროს კუნთების მოდუნებაზე პასუხისმგებელი ტვინის ქსელები და დაახასიათა თავის ტვინის ქერქის მდგომარეობა უჯრედულ დონეზე.
სამუშაო ენა: ინგლისური
დრო: 15 მაისი, 16:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.
აბსტრაქტი

ფილოსოფიური სემინარი „სახელმწიფოთა შორის ინტერვენციის მორალური დილემა თომას სკანლონის კონტრაქტუალიზმის პერსპექტივით“
2026-05-14 16:00 - 17:00
14 მაისს, 16:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში სავლე წერეთლის ფილოსოფიის ინსტიტუტის ასისტენტ-მკვლევარი ია გელიტაშვილი ფილოსოფიური სემინარის ფარგლებში წაიკითხავს მოხსენებას „სახელმწიფოთა შორის ინტერვენციის მორალური დილემა თომას სკანლონის კონტრაქტუალიზმის პერსპექტივით“.
მიუხედავად იმისა, რომ სუვერენიტეტი ტრადიციულად საერთაშორისო წესრიგის ფუნდამენტურ პრინციპად არის გაგებული (დაფუძნებული ჩაურევლობისა და პოლიტიკური თვითგამორკვევის ნორმებზე), სუვერენიტეტის ავტორიტეტი მორალურად გაურკვეველი ხდება სერიოზული ზიანის მომტან სიტუაციებში. ასეთია, მაგალითად, მასობრივი სისასტიკე ან ბაზისური უფლებების ფართოდ გავრცელებული დარღვევები.
ეს ფუნდამენტურ კითხვას ბადებს: შეიძლება თუ არა ინტერვენცია გამართლებული იყოს, როდესაც ის ზიანის თავიდან აცილებას ან შემცირებას ემსახურება?
სემინარზე განსახილველი მთავარი საკითხები:

შესაძლებელია თუ არა ინტერვენციის გამართლება ყველა ადამიანისთვის კონტრაქტუალისტური ჩარჩოსა და „ზიანის“ პრინციპის მიხედვით?
რა არის ადამიანის უფლებების უხეში დარღვევა ან მეტი ზიანი?
როდის არის საზოგადოებისთვის (ან სახელმწიფოსთვის) თავისუფლების შეზღუდვა ლეგიტიმური?

მომხსენებელი განიხილავს ორ გავლენიან, მაგრამ განსხვავებულ ნორმატიულ ჩარჩოს:
„ჯონ სტიუარტ მილის ზიანის პრინციპს“, რომელიც ინტერვენციის საშუალებას იძლევა ზიანის პრევენციის საფუძველზე;
„თომას სკანლონის კონტრაქტუალიზმს“, რომელიც აფასებს ქმედებების დასაშვებობას სხვებისთვის გამართლების თვალსაზრისით გონივრული უარყოფის პირობებში.
სამუშაო ენა: ქართული
დრო: 14 მაისი, 16:00 საათი
ადგილმდებარეობა: ილიას სახელმწიფო უნივერსიტეტი, ავსტრიული ბიბლიოთეკა, S507 დარბაზი, გ. წერეთლის გასასვლელი N1-3
დასწრება თავისუფალია.

კარიერული განვითარების პროექტი Level UP – მეოთხე შეხვედრის თემა „კავშირების დამყარება“ და „მოლაპარაკების ხელოვნება“
2026-05-14 13:00 - 15:00
14 მაისს, 13:00 საათზე, ილიას სახელმწიფო უნივერსიტეტის T102 აუდიტორიაში სტუდენტურ საქმეთა დეპარტამენტის კარიერული განვითარების სერვისების ორგანიზებით პროექტ Level UP-ის ფარგლებში უძრავი ქონების სპეციალისტი თამრიკო ხოტივარი გამართავს შეხვედრას თემაზე „კავშირების დამყარება (Networking)“ და „მოლაპარაკების ხელოვნება“.
სპიკერი სტუდენტებს გამოცდილებას გაუზიარებს, როგორ იქმნება პროფესიული კავშირები, რატომ არის networking თანამედროვე შრომით ბაზარზე მნიშვნელოვანი და რა როლი აქვს ეფექტიან კომუნიკაციასა და მოლაპარაკების უნარს კარიერულ განვითარებაში.
სპიკერის შესახებ
თამრიკო ხოტივარს მრავალწლიანი გამოცდილება აქვს უძრავი ქონების სფეროში. აქტიურად მუშაობს საქმიანი ურთიერთობების განვითარებაზე, მოლაპარაკებების წარმოებასა და პროფესიული ქსელების გაფართოებაზე.
Level UP შედგება 5 ლექციისგან, რომელთა მიზანია სტუდენტების პროფესიული განვითარებისთვის მნიშვნელოვანი უნარების განვითარება, თანამედროვე შრომითი ბაზრის მოთხოვნათა გაცნობა და კარიერული დაგეგმვის პროცესში მათი მხარდაჭერა.
სამუშაო ენა: ქართული
დრო: 14 მაისი, 13:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ი. ჭავჭავაძის გამზ. N45

დოქტორ კლემენს გიუნთერის წიგნის წარდგენა
2026-05-11 18:00 - 19:00
11 მაისს, 18:00 საათზე, წიგნის სახლში „ლიგამუსი“ ბერლინის თავისუფალი უნივერსიტეტის მკვლევარი, დოქტორი კლემენს გიუნთერი წარადგენს საკუთარ წიგნს „მეტაისტორიოგრაფიული რევოლუცია თანამედროვე რუსულ მწერლობაში“ (The Metahistoriographical Revolution Questioning Historical Knowledge in Contemporary Russian Literature).
მკვლევარი ილიას სახელმწიფო უნივერსიტეტს Erasmus+ აკადემიური მობილობის პროგრამის ფარგლებში ეწვევა.
დოქტორმა კლემენს გიუნთერმა საბაკალავრო საფეხურზე ევროპული ეთნოლოგია და ფილოსოფია მიუნხენის ლუდვიგ-მაქსიმილიანის უნივერსიტეტში შეისწავლა, სამაგისტრო საფეხურზე კი აღმოსავლეთ ევროპის კვლევების მიმართულებით ბერლინის თავისუფალ და კოლუმბიის უნივერსიტეტებში (ნიუ-იორკი) განაგრძო სწავლა. 2019 წელს ბერლინის თავისუფალ უნივერსიტეტში დაიცვა სადისერტაციო ნაშრომი „მეტაისტორიული რევოლუცია. ისტორიის შემეცნების პრობლემატიზაცია თანამედროვე რუსულ მწერლობაში“.
ამჟამად ბერლინის თავისუფალი უნივერსიტეტის აღმოსავლეთ ევროპის კვლევების ინსტიტუტში ასწავლის და საჰაბილიტაციო პროექტზე „კატასტროფის ბუნება. ეკოლოგიური პოეტიკა რუსულ რეალიზმში“ მუშაობს.
კლემენს გიუნთერის კვლევითი ინტერესებია: ჟანრთა პოეტიკა (ისტორიული რომანი, დოკუმენტალიზმი, სამოგზაურო ლიტერატურა), ლიტერატურისა და მეცნიერების ურთიერთმიმართება (მეტეოროლოგია, კლიმატოლოგია, კიბერნეტიკა, ისტორიის მეცნიერება), პოსტკოლონიალიზმი (წარმოსახვის ისტორია: ბაქო, თურქმენეთი, გლობალურობის საბჭოთა კონსტრუქციები), ეკოკრიტიკა (ბუნებრივი კატასტროფები, ფიქციები კლიმატის ცვლილებების შესახებ, ეკოციდი).
მომხსენებლის დეტალურ ბიოგრაფიას შეგიძლიათ გაეცნოთ ბმულზე: https://www.oei.fu-berlin.de/en/kultur/team/guenther/index.html
სამუშაო ენა: ინგლისური
დრო: 11 მაისი, 18:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2026

ილიას სახელმწიფო უნივერსიტეტი ევროპის დღეზე
2026-05-09 12:30 - 18:00
9 მაისს, 12:00-დან 18:00 საათამდე, ექსპო ჯორჯიის მე-11 პავილიონის ციფრულ სივრცეში წარმოდგენილი იქნება ილიას სახელმწიფო უნივერსიტეტის სტენდი (N28), რომელზეც სტუმრები გაეცნობიან ილიაუნისა და ევროკავშირის თანამშრომლობით განხორციელებულ პროექტებს, ინტერაქციულ ტექნოლოგიურ სივრცეებს, სადაც მეცნიერება, ინჟინერია, ინოვაცია და პრაქტიკული გამოცდილება ერთიანდება.
სტუმრებს დახვდებათ:
ილიაუნის კიბერლაბორატორია უნილაბის სივრცე
– უნიპოდკასტი – ევროპის დღეზე ჩაწერილი მასალებით მომზადდება ვიდეორეპორტაჟი და პოდკასტი;
– #ეთამაშე მენტორს – მსურველები ითამაშებენ სახალისო ქვიზებს თანამედროვე ტექნოლოგიებისა და ევროკავშირის შესახებ;
– წერილი ევროპას – შეძლებენ დატოვონ სურვილები, რომლებსაც უნილაბი ქარდებად აქცევს სოციალური მედიისთვის.
ტექნოლოგიური მეწარმეობისა და ინოვაციების განვითარების ცენტრი და ფაბლაბ ილიაუნის სივრცე
– ტექმეწარმეობის ცენტრის, ფაბლაბის და ევროკავშირის მიერ დაფინანსებული პროექტის „ELICIA – Empowering Leadership in Creative Innovation and AI-driven Entrepreneurship“ საინფორმაციო კუთხე – სტუმრები გაეცნობიან პროექტის ფარგლებში განხორციელებულ ღონისძიებებს. გაიცნობენ ილიაუნის ჰუმანოიდ რობოტ ატომს. ნახავენ, როგორ მუშაობს თანამედროვე ტექნოლოგიები, რა შესაძლებლობები აქვთ ჰუმანოიდ რობოტებს და როგორ შეიძლება მათი გამოყენება სხვადასხვა სფეროში;
– ვირტუალური რეალობის კუთხე – აქ შეძლებენ ოკულუსის მეშვეობით დაათვალიერონ ვირტუალური რეალობის აპლიკაციები და გაეცნონ მისი გამოყენების პრინციპებს;
– 3D პრინტინგისა და სკანერის კუთხე – გაეცნობიან 3D მოდელირების პრინციპებს და 3D პრინტერზე დაბეჭდავენ სხვადასხვა ნივთს, 3D სკანერზე დაასკანერებენ მათთვის სასურველ ობიექტებს;
– რობოტიკისა და ინჟინერიის კუთხე – გაეცნობიან საინჟინრო ელექტრონულ კომპონენტებს, ჩაერთვებიან პრაქტიკულ სამუშაოებში, როგორიცაა ელექტრონული წრედების შექმნის პროცესი, ნახავენ რობოტების გამოფენას, საინჟინრო პროექტებს: რობოტ ხელს, საწერ რობოტს, გაეცნობიან ინჟინერიის მიმართულებებს, მართავენ და დააპროგრამებენ Arduino-ს ბაზაზე აწყობილ რობოტებს, ნახავენ სხვადასხვა სახეობის დრონებს;
– STEAM თამაშების კუთხე – გამოცდიან და ითამაშებენ ლოგიკურ, ინტერაქციულ და საგანმანათლებლო STEAM მიმართულების თამაშებს, ასევე მონაწილეობას მიიღებენ მინი battle bot-ების შეჯიბრებაში.
ილიაუნის სტენდზე წარმოდგენილი იქნება ევროკავშირის მიერ დაფინანსებული პროექტები, რომლებიც მოიცავს ისეთ აქტუალურ მიმართულებებს, როგორიცაა: ციფრული ტრანსფორმაცია განათლებაში, კვლევის ეთიკა და კეთილსინდისიერება, ხელოვნური ინტელექტი და ინოვაცია, ჯანდაცვის განათლების მოდერნიზება, მდგრადი განვითარება და მწვანე კომპეტენციები, ასევე ახალგაზრდა მკვლევრებისა და სტუდენტების უნარების განვითარება.
დრო: 9 მაისი, 12:00-18:00 საათი
ადგილმდებარეობა: ექსპო ჯორჯიას მე-11 პავილიონი, სტენდი N28, ა. წერეთლის გამზ. N118
ღონისძიების შესახებ ვრცლად: https://tinyurl.com/yc239mz4

ლექციების ციკლი „უახლესი ქართული ლიტერატურა თანამედროვე თეორიული პარადიგმების ჭრილში“ – შეხვედრა მწერალ ანა კორძაია-სამადაშვილთან
2026-05-08 19:00 - 20:00
8 მაისს, 19:00 საათზე, წიგნის სახლში „ლიგამუსი“ ლექციების ციკლის „უახლესი ქართული ლიტერატურა თანამედროვე თეორიული პარადიგმების ჭრილში“ მეექვსე შეხვედრა მწერალ ანა კორძაია-სამადაშვილთან გაიმართება.
დისკუსიაში მონაწილეობას მიიღებენ ილიას სახელმწიფო უნივერსიტეტის შედარებითი ლიტერატურათმცოდნეობის მიმართულების დოქტორანტები: ნინა ბოკუჩავა, მანო ერემაშვილი და ამავე მიმართულების მაგისტრი მარიამ ბახტაძე.
შეხვედრაზე ავტორი ისაუბრებს საკუთარი ნაწარმოებების შექმნისა და თემატიკის შესახებ, სტუდენტები კი მის ლიტერატურულ ტექსტებზე მეცნიერულ დაკვირვებებს წარმოადგენენ და თეორიული მიდგომების საფუძველზე გააანალიზებენ.
პროექტის მიზანია უახლესი ქართული ლიტერატურის კვლევაში თანამედროვე თეორიული მიდგომების გამოყენების შესაძლებლობის წარმოჩენა, სხვადასხვა თაობის ლიტერატურათმცოდნეთა შორის საუკეთესო კვლევითი პრაქტიკის გაზიარება და აკადემიური სინერგიის შექმნა.
სამუშაო ენა: ქართული
დრო: 8 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2026

ფილოსოფიური სემინარი – თამაზ თოხაძის მოხსენება „პოლარიზაციის მექანიზმები და გონივრული შეთანხმების შესაძლებლობა“
2026-05-07 16:00 - 17:00
7 მაისს, 16:00 საათზე, ილიას სახელმწიფო უნივერსიტეტის S507 დარბაზში სავლე წერეთლის ფილოსოფიის ინსტიტუტის მკვლევარი, ასოცირებული პროფესორი თამაზ თოხაძე ფილოსოფიური სემინარის ფარგლებში წაიკითხავს საჯარო მოხსენებას „პოლარიზაციის მექანიზმები და გონივრული შეთანხმების შესაძლებლობა“.
პოლარიზაცია, ფართო გაგებით, გულისხმობს ჯგუფებს შორის პოზიციათა მკვეთრ დაშორებას. მოხსენებაში მკვლევარი პოლარიზაციას ძირითადად განიხილავს ფაქტობრივი საკითხების ირგვლივ, მაგალითად, ისეთ თემებთან მიმართებაში, როგორებიცაა რწმენები ვაქცინაციის ეფექტიანობის შესახებ ან ლაიმის დაავადების მკურნალობის მეთოდები.
მოხსენების პირველ ნაწილში განხილული იქნება რამდენიმე თეორიული და კომპუტაციური მოდელი, რომლებიც აჩვენებს, რომ პოლარიზაცია შესაძლოა წარმოიშვას ისეთ ჯგუფებშიც კი, რომელთა წევრებიც ეპისტემურად გონიერი აგენტები არიან. შესაბამისად, პოლარიზაციას ყოველთვის ინდივიდუალური ირაციონალურობა არ იწვევს. დასკვნით ნაწილში განხილული იქნება, რა ტიპის ინსტიტუციურმა მოწყობამ შეიძლება დააზღვიოს საზოგადოება და მეცნიერება მსგავსი პოლარიზაციისგან.
დრო: 7 მაისი, 16:00 საათი
ადგილმდებარეობა: ილიას სახელმწიფო უნივერსიტეტის S507 დარბაზი, გ. წერეთლის გასასვლელი N1-3
დასწრება თავისუფალია.
2026

კარიერული განვითარების პროექტი Level UP – მესამე შეხვედრის თემა „შეფასება და სამოტივაციო წერილი“
2026-05-07 13:00 - 14:00
7 მაისს, 13:00 საათზე, ილიას სახელმწიფო უნივერსიტეტის T102 დარბაზში სტუდენტურ საქმეთა დეპარტამენტის კარიერული განვითარების სერვისების ორგანიზებით პროექტ Level UP-ის ფარგლებში მარი ნუცუბიძე გამართავს შეხვედრას თემაზე „შეფასება და სამოტივაციო წერილი“.
სტუდენტები გაეცნობიან შეფასების პროცესის მნიშვნელობას და სამოტივაციო წერილის სწორად ფორმირების პრაქტიკულ ასპექტებს.
სპიკერის შესახებ
მარი ნუცუბიძე თიბისი ბანკის ადამიანური კაპიტალის მართვის დეპარტამენტის შიდა კომუნიკაციების მენეჯერია საბანკო-საფინანსო სექტორის პროფესიონალის 10- წლიანი გამოცდილებით შემდეგი მიმართულებით: თანამშრომელთა ჩართულობის გაზრდა, შიდა კომუნიკაცია, პროექტების მართვა, Employer Branding-ის განვითარება-მხარდაჭერა, ორგანიზაციული კვლევების წარმოება-ანალიზი და თანამშრომელთა სამოტივაციო ინიციატივების დაგეგმვა-განხორციელება.
Level UP შედგება 5 ლექციისგან, რომელთა მიზანია სტუდენტების პროფესიული განვითარებისთვის მნიშვნელოვანი უნარების განვითარება, თანამედროვე შრომითი ბაზრის მოთხოვნათა გაცნობა და კარიერული დაგეგმვის პროცესში მათი მხარდაჭერა.
სარეგისტრაციო ბმული: https://forms.gle/b77b3ziDogCydu8F9
სამუშაო ენა: ქართული
დრო: 7 მაისი, 13:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ი. ჭავჭავაძის გამზ. N45
2026

სამეცნიერო დოკუმენტური ფილმების ფესტივალი ილიაუნიში
2026-05-04 14:00 - 2026-05-05 19:00
4-5 მაისს ილიას სახელმწიფო უნივერსიტეტი ილიაუნის G106 დარბაზში უმასპინძლებს სამეცნიერო დოკუმენტური ფილმების ფესტივალს, რომელიც ყოველწლიურ ხასიათს მიიღებს.
ფესტივალზე წარმოდგენილი იქნება ბოლო წლებში მეცნიერთა ავტორობით, თანაავტორობითა თუ თანამონაწილეობით შექმნილი სამეცნიერო დოკუმენტური ფილმები და ვიდეორგოლები უახლესი გარდამტეხი სამეცნიერო აღმოჩენებისა და მიგნებების შესახებ შემდეგ დისციპლინებში:

არქეოლოგია;
სპელეოლოგია;
კლიმატოლოგია;
გლაციოლოგია;
სოციოლოგია და სხვ.

ფესტივალზე წარდგენილი ნამუშევრებიდან ჟიური შეარჩევს საუკეთესო ფილმს, რომლის ჩვენება გაიმართება 2026 წლის ოქტომბერში ქუთაისის საერთაშორისო მოკლემეტრაჟიანი ფილმების ფესტივალზე (KISFF).
ფესტივალის მხარდამჭერები

საერთაშორისო სამეცნიერო-პოპულარული ჟურნალი National Geographic;
სამეცნიერო-პოპულარული ონლაინგამოცემა NextOn.ge;
ქუთაისის საერთაშორისო მოკლემეტრაჟიანი ფილმების ფესტივალი (KISFF);
საქართველოს დოკუმენტური კინოს ასოციაცია – დოკა (DOCA).

განრიგი

ლექციების ციკლი „უახლესი ქართული ლიტერატურა თანამედროვე თეორიული პარადიგმების ჭრილში“ – შეხვედრა ელენე ჯაფარიძესა და ეკატერინე ტოგონიძესთან
2026-05-01 19:00 - 20:00
1 მაისს, 19:00 საათზე, წიგნის სახლში „ლიგამუსი“ ლექციების ციკლის „უახლესი ქართული ლიტერატურა თანამედროვე თეორიული პარადიგმების ჭრილში“ მეხუთე შეხვედრა ელენე ჯაფარიძესა და ეკატერინე ტოგონიძესთან გაიმართება.
დისკუსიაში მონაწილეობენ ილიას სახელმწიფო უნივერსიტეტის შედარებითი ლიტერატურათმცოდნეობის მიმართულების მაგისტრანტები – გიორგი გუნჯუა, სალომე სანდროშვილი და გვანცა ძამუკაშვილი.
პროექტის მიზანია უახლესი ქართული ლიტერატურის კვლევაში თანამედროვე თეორიული მიდგომების გამოყენების შესაძლებლობის წარმოჩენა, სხვადასხვა თაობის ლიტერატურათმცოდნეთა შორის საუკეთესო კვლევითი პრაქტიკის გაზიარება და აკადემიური სინერგიის შექმნა.
სამუშაო ენა: ქართული
დრო: 1 მაისი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

კარიერული განვითარების პროექტი Level UP – ნინო გელანტიას საჯარო ლექცია „უნარ-ჩვევები და პროფესიონალური თვითანალიზი“
2026-04-30 13:00 - 14:00
30 აპრილს, 13:00 საათზე, ილიას სახელმწიფო უნივერსიტეტის T102 დარბაზში სტუდენტურ საქმეთა დეპარტამენტის კარიერული განვითარების სერვისების ორგანიზებით პროექტ Level UP-ის ფარგლებში ილიას სახელმწიფო უნივერსიტეტის კურსდამთავრებული ნინო გელანტია წაიკითხავს ლექციას „უნარ-ჩვევებისა“ და „პროფესიონალური თვითანალიზის“ შესახებ.
სპიკერის შესახებ
ნინო გელანტია ორგანიზაცია „GYRSA“-ს დამფუძნებელი და დირექტორია, საგანმანათლებლო და საერთაშორისო პროექტების მართვის, ასევე, 11-წლიანი პედაგოგიური გამოცდილებით. აქტიურად უწყობს ხელს საგანმანათლებლო პროგრამების განხორციელებასა და სტუდენტების კარიერულ განვითარებას როგორც საქართველოში, ისე საერთაშორისო სივრცეში.
Level UP შედგება 5 ლექციისგან, რომელთა მიზანია სტუდენტების პროფესიული განვითარებისთვის მნიშვნელოვანი უნარების განვითარება, თანამედროვე შრომითი ბაზრის მოთხოვნათა გაცნობა და კარიერული დაგეგმვის პროცესში მათი მხარდაჭერა.
სამუშაო ენა: ქართული
დრო: 30 აპრილი, 13:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ი. ჭავჭავაძის გამზ. N45

ვორკშოპი „თანამედროვე არქეოლოგიის ტექნოლოგიური გამოწვევები და განვითარების პერსპექტივები“
2026-04-30 12:00 - 13:00
30 აპრილს, 12:00 საათზე, ილიას სახელმწიფო უნივერსიტეტის S800 დარბაზში სტუდენტებისა და დაინტერესებული პირებისთვის გაიმართება არქეოლოგიის მიმართულების ვორკშოპების ციკლის მეორე სესია.
შეხვედრაზე ილიაუნის არქეოლოგიის მიმართულების პროფესორები ყურადღებას გაამახვილებენ თანამედროვე არქეოლოგიის ძირითად გამოწვევებზე, იმსჯელებენ ხელოვნური ინტელექტის როლზე, მისი გამოყენების უპირატესობებსა და თანმდევ რისკებზე. დისკუსია ასევე შეეხება თეორიული არქეოლოგიის მნიშვნელობის საკითხს პოზიტივიზმისა და ტექნოლოგიური პროგრესის ეპოქაში.
ვორკშოპს გაუძღვებიან

დიმიტრი ახვლედიანი, არქეოლოგი, ილიაუნის სრული პროფესორი
ნიკოლოზ წიქარიძე, პალეოანთროპოლოგი/არქეოლოგი, ილიაუნის ასისტენტ-პროფესორი
ნოდარ ბახტაძე, არქეოლოგი, ილიაუნის სრული პროფესორი, არქეოლოგიის მიმართულების ხელმძღვანელი

სამუშაო ენა: ქართული
დრო: 30 აპრილი, 12:00 საათი
ადგილმდებარეობა: ილიას სახელმწიფო უნივერსიტეტის S800 დარბაზი, გ. წერეთლის გასასვლელი N1-3
დასწრება თავისუფალია.

დოქტორანტ ნატალია კიკნაძის სადისერტაციო ნაშრომის დაცვა
2026-04-29 17:30 - 19:30
29 აპრილს, 17:30 საათზე, ილიას სახელმწიფო უნივერსიტეტის G106 დარბაზში საბუნებისმეტყველო მეცნიერებებისა და მედიცინის ფაკულტეტის ბიოქიმიისა და მოლეკულური ბიოტექნოლოგიის სადოქტორო პროგრამის დოქტორანტი ნატალია კიკნაძე დაიცავს სადისერტაციო ნაშრომს „ფტალატების პრენატალური ნეიროტოქსიკური პოტენციალის შეფასება“.
სამეცნიერო ხელმძღვანელი − ილიას სახელმწიფო უნივერსიტეტის ასოცირებული პროფესორი ელენე ჟურავლიოვა
სამუშაო ენა: ქართული
დრო: 29 აპრილი, 17:30 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

შეხვედრა გერმანელ პოეტ ბენიამინ ბაუმანთან
2026-04-28 19:00 - 20:00
28 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გერმანული ენის საზოგადოების (GfdS) თბილისის განყოფილების ორგანიზებით გაიმართება შეხვედრა გერმანელ პოეტ ბენიამინ ბაუმანთან.
შეხვედრაზე პოეტი წაიკითხავს თავის ნაწარმოებებს, შემდეგ კი გაიმართება დისკუსია თემაზე „ლიტერატურა, პოლიტიკა და ევროპა. როგორ ვწეროთ შერყეულ სამყაროში?“ („Literatur, Politik & Europa. Wie schreibt es sich in einer Welt aus den Fugen?“).
ბენიამინ ბაუმანი სწავლობდა ფილოსოფიას, სოციოლოგიას, თეოლოგიას და გერმანისტიკას დრეზდენის ტექნიკურ უნივერსიტეტში. მაგისტრის ხარისხი მოიპოვა იენის უნივერსიტეტში გამოყენებითი ეთიკის მიმართულებით.
მისი ნაწარმოებები იბეჭდება სხვადასხვა გერმანულენოვან გამოცემაში და პოლიტიკური თხზულებები აქტიურად იდგმება სცენაზე. არის არაერთი პოეტური შეჯიბრების (Poetry Slam) გამარჯვებული.
ბენიამინ ბაუმანის პოეზიის წამყვანი თემებია პირადი და საჯარო სივრცეების ურთიერთმიმართება და ეთიკური თვითგამორკვევის პრობლემა ინფორმაციის მოზღვავების პირობებში. მის ტექსტებში ისმის კითხვები: ვინ ვართ ჩვენ, როდესაც ვცდილობთ, შევინარჩუნოთ თანაგრძნობის უნარი და წინ აღვუდგეთ გულგრილობას? როგორია ხელოვანისა და ხელოვნების დანიშნულება თანამედროვე სამყაროში?
ავტორისა და მისი უკანასკნელი წიგნის შესახებ ინფორმაცია იხილეთ ბმულზე: https://l-lv.de/neu/baumann-benjamin-kollateralschaedel.html
სამუშაო ენა: გერმანული
დრო: 28 აპრილი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
